ประกาศมหาวิทยาลัยนวมินทราธิราชประกาศมหาวิทยาลัยนวมินทราธิราชเรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๒)พ.ศ. ๒๕๕๖ อาศัยอำนาจตามความในมาตรา ๙ และมาตรา ๑๐แห่งพระราชบัญญัติมหาวิทยาลัยกรุงเทพมหานคร พ.ศ. ๒๕๕๓และมติที่ประชุมสภามหาวิทยาลัยนวมินทราธิราช ครั้งที่ ๑๓/๒๕๕๖ เมื่อวันที่ ๒๑พฤศจิกายน พ.ศ. ๒๕๕๖ จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๒) พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศมหาวิทยาลัยกรุงเทพมหานครเรื่อง การจัดตั้งส่วนงานในมหาวิทยาลัยกรุงเทพมหานคร ประกาศ ณ วันที่ ๑๙ พฤศจิกายนพ.ศ. ๒๕๕๓ข้อ ๔ ให้จัดตั้งส่วนงานในมหาวิทยาลัยนวมินทราธิราชดังนี้(๑) สำนักงานสภามหาวิทยาลัย(๒) สำนักงานอธิการบดี(๓) คณะแพทยศาสตร์วชิรพยาบาล(๔) คณะพยาบาลศาสตร์เกื้อการุณย์(๕) วิทยาลัยพัฒนามหานคร(๖)[๒]วิทยาลัยพัฒนาชุมชนเมืองข้อ ๕ ให้กำหนดภาระหน้าที่ของส่วนงานในมหาวิทยาลัยนวมินทราธิราชดังนี้(๑) สำนักงานสภามหาวิทยาลัย มีภาระหน้าที่ความรับผิดชอบในงานเลขานุการและสารบรรณรวมทั้งสนับสนุนงานของสภามหาวิทยาลัยและภาระหน้าที่อื่นตามที่สภามหาวิทยาลัยหรืออธิการบดี มอบหมาย(๒) สำนักงานอธิการบดีมีภาระหน้าที่ความรับผิดชอบเกี่ยวกับงานด้านทรัพยากรบุคคลธุรการ การเงินการคลังงบประมาณและพัสดุ นโยบายและแผน เทคโนโลยีสารสนเทศ วิเทศสัมพันธ์ นิติการการติดตามประเมินผล การประกันคุณภาพ และการจัดทำรายงานประจำปีของมหาวิทยาลัย รวมทั้งสนับสนุนและส่งเสริมการดำเนินงานตามพันธกิจต่างๆ ของมหาวิทยาลัยทางด้านวิชาการ การวิจัย การบริการวิชาการแก่สังคมงานกิจการนักศึกษา และภาระหน้าที่อื่นตามที่อธิการบดีมอบหมาย(๓) คณะแพทยศาสตร์วชิรพยาบาลมีภาระหน้าที่ความรับผิดชอบเกี่ยวกับการบริหารทางด้านการศึกษา การควบคุมการสอนและการจัดการศึกษาเพื่อผลิตบัณฑิตและบุคลากรทางการแพทย์ทุกระดับตลอดจนผู้เชี่ยวชาญเฉพาะทางหลายสาขาพัฒนาหลักสูตร และปรับปรุงการศึกษาทางการแพทย์ให้ได้มาตราฐานสากล ส่งเสริมสนับสนุน ค้นคว้าและวิจัยทางการแพทย์การให้บริการทางการแพทย์ที่มีคุณภาพแก่ประชาชนด้านการบำบัดการส่งเสริมสุขภาพอนามัยและป้องกันโรค และให้บริการทางวิชาการแก่สังคมตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่นสิ่งแวดล้อม กีฬาค่านิยมอันดีงามของไทย และวัฒนธรรมองค์กรรวมทั้งภาระหน้าที่อื่นตามที่อธิการบดีมอบหมาย(๔) คณะพยาบาลศาสตร์เกื้อการุณย์มีภาระหน้าที่ความรับผิดชอบเกี่ยวกับการบริหารทางด้านการศึกษา การควบคุมการสอนการพัฒนาหลักสูตร การพัฒนาคุณภาพการศึกษา และการจัดการศึกษาเพื่อผลิตบัณฑิตสาขาพยาบาลศาสตร์และบุคลากรพยาบาลอื่นๆ การส่งเสริมสนับสนุนงานวิจัยเพื่อพัฒนางานด้านการศึกษาและการปฏิบัติการพยาบาลการให้บริการทางวิชาการและวิชาชีพแก่สังคม ตลอดจนการทำนุบำรุงศิลปวัฒนธรรมจารีตประเพณี ภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทยและวัฒนธรรมองค์กร รวมทั้งภาระหน้าที่อื่นตามที่อธิการบดีมอบหมาย(๕) วิทยาลัยพัฒนามหานครมีภาระหน้าที่ความรับผิดชอบในการจัดการศึกษาระดับบัณฑิตศึกษาเพื่อผลิตบัณฑิตผู้เชี่ยวชาญเฉพาะสาขาวิชาที่เกี่ยวกับการพัฒนามหานครและเมืองทำวิจัยและสร้างเครือข่ายภาคีการวิจัยร่วมกับหน่วยงานอื่นเพื่อสร้างเสริมองค์ความรู้เพื่อการพัฒนาเมืองและมหานครจัดระบบการรวบรวมภูมิปัญญาและประสบการณ์ของปราชญ์ท้องถิ่นจัดทำเป็นคลังความรู้มหานครและเมืองให้บริการการศึกษา การวิจัย และบริการสารสนเทศ การให้คำปรึกษา แนะนำรวมทั้งการให้บริการฝึกอบรมเพื่อเพิ่มพูนศักยภาพทรัพยากรบุคคลของหน่วยงานอื่นการทำนุบำรุงศิลปวัฒนธรรมอันจะนำไปสู่การปรับปรุงและพัฒนากิจการสังคมให้ดียิ่งขึ้นรวมทั้งภาระหน้าที่อื่นตามที่อธิการบดีมอบหมาย(๖)[๓]วิทยาลัยพัฒนาชุมชนเมือง มีภาระหน้าที่ความรับผิดชอบในการจัดการศึกษาระดับอุดมศึกษาทั้งสายวิชาการ สายวิชาชีพ และฝึกอบรมในหลักสูตรและสาขาวิชาที่สอดคล้องกับความต้องการของประชาคมเมืองเพื่อพัฒนาทักษะและคุณภาพชีวิตของประชาชนในเขตกรุงเทพมหานครการสร้างเครือข่ายความร่วมมือทางวิชาการ การวิจัย และการบริการทางวิชาการร่วมกับกรุงเทพมหานครหน่วยงานภาครัฐ ภาคเอกชน และภาคประชาชนทั้งในประเทศและนานาชาติการทำนุบำรุงศิลปวัฒนธรรมและภูมิปัญญาของชุมชนเป็นแหล่งเรียนรู้ตลอดชีวิตของประชาคมเมือง รวบรวมองค์ความรู้ สนับสนุนการถ่ายทอดความรู้ ทักษะ ความเชี่ยวชาญด้านต่าง ๆ ที่เกี่ยวข้องรวมทั้งภาระหน้าที่อื่นตามที่อธิการบดีมอบหมายประกาศณ วันที่ ๒๗ พฤศจิกายน พ.ศ. ๒๕๕๖ศาสตราจารย์คลินิกนายแพทย์ปิยะสกลสกลสัตยาทรนายกสภามหาวิทยาลัยนวมินทราธิราชประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๓) พ.ศ. ๒๕๖๐[๔]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๙ มิถุนายน๒๕๖๐ปริญสินีย์/ตรวจ๑๔ กรกฎาคม๒๕๐๖[๑] ราชกิจจานุเบกษาเล่ม ๑๓๐/ตอนพิเศษ ๑๙๐ ง/หน้า ๙๔/๒๖ ธันวาคม ๒๕๕๖[๒] ข้อ ๔ (๖)แก้ไขเพิ่มเติมโดยประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๓) พ.ศ. ๒๕๖๐[๓] ข้อ ๕ (๖) แก้ไขเพิ่มเติมโดยประกาศมหาวิทยาลัยนวมินทราธิราชเรื่อง การจัดตั้งส่วนงานในมหาวิทยาลัยนวมินทราธิราช (ฉบับที่ ๓) พ.ศ. ๒๕๖๐[๔] ราชกิจจานุเบกษาเล่ม ๑๓๔/ตอนพิเศษ ๑๓๓ ง/หน้า ๗๓/๑๖ พฤษภาคม ๒๕๖๐